ANPA AGROMAR AGOLADA: O decreto 3 +2 significa: eliminación de carreiras, depreciación do título de grao, custos inasumibles para a maioría e despedimentos masivos do profesorado\nO decreto 3 +2 significa: eliminación de carreiras, depreciación do título de grao, custos inasumibles para a maioría e despedimentos masivos do profesorado\nO Goberno do PP e o seu lamentable Ministro de Educación, Jose Ignacio Wert, queren acabar cunha das conquistas máis importantes para os mozos e os traballadores: o acceso á formación superior para a inmensa maioría das familias. Queren volver ao modelo no que soamente quen tiña diñeiro podía estudar e o motivo para iso é moi claro: queren que só unha minoría de privilexiados poida acceder á formación superior porque son os únicos que teñen garantidos os bos postos de traballo. Para os demais, a inmensa maioría, preparan un futuro de paro e precariedade e así, ao quitarnos a posibilidade de acceder a estudos superiores e de ter unha boa cualificación, bótannos a un futuro no que teñamos que aceptar calquera traballo en calquera condición se non pasar directamente ás listas do paro.\nCon esta liña mestra elaboraron todos os seus plans e reformas educativas. Na Universidade hai varios anos que sufrimos os efectos do aumento de ata o 66% das taxas, ao mesmo tempo que se veu producindo unha considerable redución da contía das bolsas e o endurecemento dos requisitos para logralas. Estas medidas xa provocaron a expulsión de 45.000 estudantes da Universidade por non ter diñeiro, pero a súa carreira por destruír a Universidade Pública continúa a toda présa para poder chegar o máis lonxe posible nos seus plans elitizadores antes de que os botemos da Moncloa.\nComo afectará o decreto 3 +2 aos estudantes\nO decreto 3 +2 pretende cambiar a estrutura das ensinanzas universitarias por completo. Ten en realidade as implicacións dunha nova lei, pero para facer o menor ruído posible e aprobala ás agachadas e coa maior celeridade, o PP formula impoñela por decreto, aprobándoa no Consello de Ministros da próxima semana para que se aplique a partir do mes de Setembro de 2015, é dicir, dende o comezo do curso que vén.\nDepreciación dos graos: pasarán de catro a tres anos e converteranse en papel mollado no mercado laboral\nO cambio fundamental radica en que os actuais graos, que constan de catro anos pasarán a tres. Segundo explica o borrador do decreto estes terán un carácter "básico" e "xeralista", é dicir que non serán suficientes para adquirir a cualificación necesaria para desempeñar unha profesión de alta cualificación no terreo laboral como avogado, xornalista, enxeñeiro, enfermeiro... Para obter esa cualificación "especializada" - segundo o texto do decreto - será necesario cursar un máster que pasará da duración actual dun ano a dous anos, co correspondente desembolso económico.\nPara obter un título válido no mercado laboral haberá que pagar dous anos de máster a prezos inasumibles para a maioría.\nPara facernos unha idea do que supón isto, podemos tomar como exemplo os prezos actuais dos masters que se ofertan en universidades públicas. O custo, por exemplo, dos masters dun ano na Universidade Complutense de Madrid, a primeira en número de alumnos, oscila entre 4.000 e 7.000 euros anuais. A partir da entrada en vigor do novo decreto teremos que afrontar o pagamento de dous anos de máster que poden oscilar entre 8000 e 14000 euros para poder obter un título universitario que sexa recoñecido no mercado laboral. Así está claro que será tan só unha minoría privilexiada quen poida custearse os estudos universitarios que poderán ascender tranquilamente a máis de 20.000 euros.\nSuprimiranse graos e despedirase miles de profesores.\nO paso dos graos actuais aos novos graos de tres anos de carácter básico e xeral, supoñerá que moitos dos graos actuais se fusionen con outros da mesma rama, co cal se suprimirán moitos dos que existen actualmente.\nPor outro lado, esta reforma terá tamén efectos desvastadores entre o profesorado. Se actualmente xa existe unha clara barreira económica entre os estudantes de grao e máster polos prezos que supón (do 1,4 millóns do total de estudantes universitarios, só son en torno a 100.000 son os que actualmente poden estudar un máster), é doado facerse unha idea que cantos profesores sobrarán cando se suprima un curso enteiro nos graos. Que pasará cos profesores que imparten actualmente a súa materia a uns 325.000 estudantes? Nuns anos procederase a despedir miles de profesores da Universidade.\nA que estudantes afectará o decreto 3 +2?\nAínda que a entrada en vigor do decreto será en Setembro deste ano, os afectados non serán só os que comecen a Universidade a partir do próximo curso, senón tamén os que xa están a estudar actualmente. Tal e como especifica o borrador que Wert pretende aprobar, este decreto aplicarase aos estudantes que anteriormente tivesen comezado graos que vaian cambiar de 4 a 3 anos. É dicir, que se estás en segundo curso pero o teu grao pasa a ser de 3 anos, se che aplicará o novo decreto.\nPor se isto non fose suficiente, o efecto de depreciación do título de grao afectará tamén ao conxunto dos xa graduados e licenciados, xa que a consideración do título de grao ou licenciatura terá menos validez no mercado laboral e se nos exijirá un máster de "especialización" que a maioría non temos.\nNon o podemos permitir! Non á elitizacíón da Universidade Pública!\nO decreto 3 +2 é un ataque grave, unha auténtica bomba contra a Universidade pública. Se este se chega a aplicar, supoñerá o peche definitivo das portas da Universidade para os que somos fillos de traballadores, é dicir, para a inmensa maioría. Volverase á Universidade de hai décadas, cando só os sectores máis adiñeirados, tiñan acceso a esta. Aos que provimos de familias obreiras, de barrios humildes, aos que temos aos nosos pais ou irmáns no paro negarásenos o dereito a poder estudar na Universidade.\nDende o Sindicato de Estudantes pensamos que só esta medida, merece unha resposta da maior contundencia por parte de toda a comunidade educativa. Pero o certo é que este decreto se une aos recortes de 7.000 millóns de euros que xa se levaron a cabo na escola pública nos últimos anos, ao despedimento de 32.000 profesores, á aprobación da contrarreforma franquista da educación - LOMCE-\nÉ o momento de responder con toda a forza. Por iso é necesario que tanto os estudantes coma os sindicatos do profesorado - CCOO, UGT, STES e as organizacións de pais - CEAPA - volvamos encher as rúas nunha nova folga xeral de 72 horas de toda a comunidade educativa.\nNon á privatización da Universidade!\nNon ao decreto 3 +2!


Traballo diario con Ubuntu - Curso da USC - TECNOLOGÍA - Retrincos Times - OpenNemas - Servicio online para tu periódico digital - Online service for digital newspapers\n07:27 h. sábado, 17 de abril de 2021\nO SISTEMA OPERATIVO LIBRE DA USC E DO PROXECTO ABALAR\nTraballo diario con Ubuntu\nAgencias | 04 de julio de 2011 (18:03 h.)\nCurso de ubuntu na USC\nO obxectivo deste curso é introducir aos participantes de xeito metódico e exhaustivo nos detalles do funcionamento do GNU/Linux dende o punto de vista do usuario medio, como contraposición aos usuarios avanzados. Búscase amosar que o GNU/Linux está “listo para o escritorio”, derrubando o mito de que é un sistema soamente para informáticos.\nPorase énfase en que os participantes rematen o curso cos coñecementos necesarios para poder facer con Software Libre as mesmas tarefas que veñen realizando habitualmente noutras plataformas, para deste xeito axudar a aqueles que se atopen en proceso de migración.\nEste seminario está aberto ao público en xeral, pero será de moita utilidade para os alumnos e ex-alumnos da USC que no futuro aspiren a ser profesores en primaria e secundaria na comunidade galega xa que o proxecto Abalar emprega unha variante deste sistema operativo. Asemade tamén é un seminario interesante para os profesores que participan ou participarán no proxecto Abalar.\nRecoméndase especialmente para os usuarios que veñan de se iniciar nos sistemas GNU/Linux ou que están pensando en faceren unha migración ao mesmo. O curso non require de coñecementos previos xa que se parte de cero.\nA inscrición poderáse facer en liña a partires do 30 de maio ou presencialmente a partires do 20 de xuño. A data límite de inscrición é o 8 de xullo\nNON SERá POSIBLE MATRICULARSE FóRA DO PRAZO. Informacións das normas reguladoras da universidade de verán na seguinte ligazón: uveran11\nOs importes da matrícula distinguiránse en duas seccóns:\nTaxa xeral: 70 € (*)\nTaxa reducida: 40 € (*#)\n* - Todas as persoas, nacionais ou estranxeiras, que non están cubertas polo seguro escolar obrigatorio do INSS, por non teren formalizado matrícula en estudios oficiais na USC no curso académico 2010-11 ou ben, sendo alumnos/as da USC neste curso 2010/11 son de nacionalidade estranxeira ou nacionais maiores maiores de 28 anos e non teñan contratado este seguro nos estudos nos que formalizaron matrícula, deben subscribir, a parte do importe da matrícula do curso de verán, o seguro obrigatorio de accidentes e asistencia en viaxe que ten un coste de 14€. A liquidación do importe do seguro farase no momento de realizar a matrícula, liquidándose xunto a esta e terá validez para todos os cursos de verán que se realicen no ano 2011.\n# - Aplicable a estudantes de calquera universidade ou en estudos de formación profesional, persoas desempregadas e PDI e PAS da USC.\nO pagamento da matrícula debe realizarse dentro dos CINCO DÍAS NATURAIS de facer a inscrición. En caso contrario, a inscrición quedará anulada. En ningún caso será posible a devolución de taxas unha vez realizada a matrícula, agás pola suspensión do curso.\nLugar: Nas aulas da ETSE no Monte da Condesa\nAdvertencia: O programa está pechado salvo cambios de última hora. Cada sesión terá lugar, pola tarde de 16:30 a 20:30, nas aulas da ETSE no Monte da Condesa, no Departamento de Electrónica e Computación (DEC). Este curso están pendente da resolución de puntos para o profesorado pola Consellería de Educación e Ordenación Universitaria (realizouse o trámite e estase a espera de coñecer se é aceptado).\nLuns (18 de Xullo do 2011)\nComo moverse e traballar no entorno da Ubuntu (O escritorio)\nImpartida por: Enrique Estévez Fernández\nMeu novo escritorio. Diferenzas con Windows Escritorios virtuais (e por que son útiles) Moverse polo escritorio (o manexo do nautilus) Montar e desmontar dispositivos Como comprimir e descomprimir arquivos Personalizar o escritorio (fondo de pantalla, temas, iconas, ...) Lanzadores de aplicativos (gnome-do) Configuración do idioma Como gravar fotos, música e datos Ofimática básica\nMartes (19 de Xullo do 2011)\nAplicativos para traballar en/con Internet\nImpartida por: Óscar Casal Sánchez\nNavegando pola rede (Firefox) Traballando co correo electrónico Comunicarse na rede (as redes sociais) Outras canles de comunicación\nMércores (20 de Xullo do 2011)\nInstalar e eliminar paquetes de software\nImpartida por: David Martínez Carballo\nO centro de software de Ubuntu Como buscar software? Como instalar un paquete individual Como instalar programas que non sexan paquetes Wine: aplicativos de Windows\nXoves (21 de Xullo do 2011)\nCando o software libre non é dabondo - Como xogar en Ubuntu\nImpartida por: Francisco Diéguez Souto\nAplicativos privativos Códecs Controladores de dispositivos Os xogos sen máis Xogos en wine Xogos mediante outros sistemas (playonlinux, playdeb, ...)\nVenres (22 de Xullo do 2011)\nAs posibilidades do GNU/Linux e a comunidade\nImpartida por: Denís Fernández Cabrera\nOfimática: LibreOffice Multimedia: Rythmbox, Totem, VLC Edición de vídeo: Kino, Kdenlive, Cinelerra... Deseño e maquetación: Inkscape, GIMP, Scribus... Tratamento e análise de datos: QTIPlot, SAGE, R... Programación e desenvolvemento: C, C++, C# (Mono), Python, Ruby... VOIP e Videoconferencia: Ekiga, Empathy... A comunidade e a axuda entre usuarios: LUGs Como atopar documentación e axuda: foros de Ubuntu, LFDP... Os Grupos de Usuarios de GNU/Linux da Galiza\nPATROCINADORES: Xunta de Galicia Openhost Igalia AGASOL Tegnix Trasno Ghandalf Sacauntos\nCifras sobre el comercio electrónico en Facebook


Escola galego-castelá - Wikipedia, a enciclopedia libre\nA Escola galego-castelá é o nome que agrupa unha serie de poetas, de finais do século XIV e comezos do XV, que continúan a liña da lírica galego-portuguesa medieval, mais cunha menor calidade tanto literaria como lingüística (pois xa aparecen castelanismos evidentes).\nEntre os autores desta escola están Macías o Namorado, o Arcediago de Toro, Alfonso Álvarez de Villasandino, Pero Ferrús, Garci Fernandes de Gerena, Pero Gonçalez de Mendoza, Joan Pimentel, Joan de Merlo ou Pedro da Cunha.\nAdoitan darse como límites cronolóxicos desta escola a data do testamento de Pedro, conde de Barcelos (1350), que fai referencia ao Livro das Cantigas, e mais a morte de Xoán II de Castela, en 1454, promotor do Cancionero de Baena.\nPoemas de Alfonso Álvarez.\nAs case 80 composicións desta escola están recollidas principalmente no Cancioneiro de Baena, aínda que tamén aparecen noutros cancioneiros casteláns da mesma época, como o Cancionero de San Román, o Cancionero de Palacio, o Cancionero General de Hernando del Castillo, o Cancionero de Herberay de Essarts ou o Cancionero de Estúñiga..\nNesta época hai unha nova concepción da poesía, que está destinada a ser recitada e non cantada. Consérvanse algunhas características métricas da lírica trobadoresca como o dobre, o mordobre, o leixaprén, as cobras capcaudadas e capdenals ou a rima macho e femia. Mais aparecen xa novas modas poéticas e desenvólvese un maior virtuosismo técnico baseado no emprego da annominatio, do paralelismo e do xogo de antíteses. As obras presenten influencia provençal. Adoitan usar métrica de arte menor (versos octosílabos), se ben aparecen xa algunhas cantigas de arte maior, como nas cantigas do Arcediago de Toro. As estrofas máis comúns son a redondilla e a quintilla, xunto co pareado e o terceto.\nNeste contexto hai unha menor existencia de mecenas respecto á etapa anterior, amais de diferentes gustos estéticos da nova burguesía.\nA lingua usada é o galego ou o castelán con numerosos galeguismos. Hai usos de formas galegas e castelás, mesmo en posición de rima, así como arcaísmos galego-portugueses e hipergaleguismos. Esta mestura débese á orixe castelá dos seus autores e á tendencia a castelanizar dos copistas dos cancioneiros. Na etapa inicial hai unha maior corrección galega e abundancia de reminiscencias galego-portuguesas, se ben na etapa final da escola hai unha maior castelanización por mor da maior presenza de xéneros didácticos que esixen novas formas lingüísticas.\nA temática das composicións é de carácter continuísta, seguindo cos tópicos do amor cortés da cançó provenzal e da cantiga de amor galego-portuguesa. Así, proséguese a relación de vasalaxe entre o poeta e a señor, a dama segue a ser concibida como o cumio da perfección, e valórase a fidelidade e constancia do amante. Por outra banda, continúa a temática satírica e relixiosa, mais reducida á crítica política e a temas morais e filosóficos, respectivamente.\nAparece unha poesía de circunstancias ambientada na vida da corte, destinada a loar a nobreza e os mecenas, exaltando valores cortesáns e morais, ou solicitando axuda para resolver a situación económica dos autores. Tamén hai composicións de carácter didáctico e moralizante, denunciando a corrupción social e a perda de valores morais.\nCancioneiro galego-castelán de Henry Lang\nTraído desde «https://gl.wikipedia.org/w/index.php?title=Escola_galego-castelá&oldid=5450259»\nA última edición desta páxina foi o 4 de maio de 2020 ás 17:43.


denotar verbo transitivo1 Ser o medio, a causa ou a circunstancia que nos fai coñecer ou comprender [algo]. Eses feitos denotan a súa falta de honradez profesional. Todo isto denota que non se deben facer xuízos de valor. SINÓNIMOS demostrar, indicar, mostrar2 Ser o signo convencional que representa [algo] ou que é sinal de [algo determinado]. O loureiro denota vitoria. SINÓNIMO simbolizar Un apertón de mans denota amizade e cortesía. SINÓNIMOS indicar, significar /pc/verbos/denotar.html


Unha decena de comunidades autónomas non chega aos 10 contratos indefinidos por cada 100 empregos | Consumer\nUnha decena de comunidades autónomas non chega aos 10 contratos indefinidos por cada 100 empregos\nA maior taxa de estabilidade no novo emprego dáse en Madrid e Cataluña, mentres que a menor rexístrase en Andalucía e Estremadura\nUn total de 11 comunidades autónomas non conseguiron durante o presente exercicio crear 10 contratos indefinidos por cada 100 empregos. Iso supón que, ademais de afrontar a destrución de emprego xeneralizada que vive o país, deben soportar tamén os índices de temporalidade máis elevados.\nA precariedade afecta en maior medida a Aragón (9,82%), Comunidade Valenciana (9,94%), Asturias (9,03%), Castela-A Mancha (8,77%), A Rioxa (8,74%), Cantabria (8,54%), Murcia (8%), Navarra (7,56%), País Vasco (7,49%), Estremadura (4,58%) e Andalucía (4,04%). A taxa de estabilidade maior dáse en Madrid (15,09%) e en Cataluña (13,01%). O resto das comunidades supera o 10% de contratos indefinidos nunha proporción do 12,56% para Baleares, 10,65% para Canarias, 10,11% para Castela e León, e nun 10,01% no caso de Galicia. En Ceuta, a porcentaxe foi do 10%.\nA reforma laboral do Goberno, aprobada por decreto e na actualidade en tramitación parlamentaria como proxecto de lei, ten como obxectivo primordial cambiar esta situación. O mesmo fin perseguía a anterior reforma de xullo de 2006, acordada entre Goberno, patronais e sindicatos, pero aos poucos meses da súa entrada en vigor as consecuencias positivas estaban esgotadas.\nDe cada 100 contratos realizados en 2005, 91 foron temporais. Un ano despois, tras seis meses de aplicación da reforma, esa porcentaxe descendeu en máis dun punto e pasou ao 88,25%. En 2007, o índice unicamente modificouse unhas décimas ao quedar no 88,08%, mentres que en 2008 esa tendencia á baixa rompeu. No primeiro semestre de 2010 creáronse 6.826.002 empregos. O 90,86% deles, é dicir, 6.202.271 subscribíronse con data de caducidade. A taxa do 9,14% de contratos estables supuxo así tan só 623.731 postos de traballo.\ncontratos contratos indefinidos destrución de emprego empregos, traballo precariedad-gl reforma laboral


Normativa - Acreditación - USC\nOs seguintes documentos conteñen as instrucións relacionadas coa acreditación da competencia lingüística e o recoñecemento de créditos na USC a partir de cursos de idiomas e probas de acreditación.\nAcordo do Consello de Goberno sobre recoñecemento de créditos nos estudos de Grao ao abeiro do Artigo 12.8 do Real Decreto 1393/2007 (Aprobado no Consello de Goberno celebrado o día 31 de outubro de 2013)\nRecoñecemento de niveis de coñecemento de idioma e acreditación do coñecemento de lingua estranxeira para a obtención do título de Grao (Aprobado no Consello de Goberno celebrado o día 31 de outubro de 2013)\nResolución Reitoral do 26 de febreiro de 2013, de modificación dos anexos I e II da R.R. pola que se aproba o texto refundido sobre recoñecemento de créditos ao abeiro do artigo 12.8 do Real Decreto 1393-07, do 29 de outubro; a acreditación do coñecemento de lingua estranxeira para a obtención do título de Grao na USC, e o recoñecemento de créditos de idiomas como créditos transversais [pdf - 6846 kb][Actualizado: 28/2/13]\nResolución Reitoral do 01-02-12 pola que se aproba o texto refundido sobre recoñecemento de créditos ao abeiro do artigo 12.8 do Real Decreto 1393-07, do 29 de outubro; a acreditación do coñecemento de lingua estranxeira para a obtención do título de Grao na USC, e o recoñecemento de créditos de idiomas como créditos transversais.\nResolución Reitoral do 8 de xuño de 2010 sobre a exención da acreditación do nivel B1 nos estudos de Grao e Máster que habilita para o exercicio das profesións de profesor de Educación Secundaria Obrigatoria e Bacharelato, Formación Profesional e Ensino de Idiomas.\nResolución Reitoral do 5 de Maio de 2009 polo que se establece o procedemento para o recoñecemento de créditos ao abeiro do disposto no artigo 12.8 do Real Decreto 1393/2007, do 29 de Outubro.\nProposta de recoñecemento de créditos ao abeiro do artigo 12.8 do Real Decreto 1393/2007, do 29 de Outubro, e das liñas xerais da USC para a elaboración das novas titulacións.\nOrde ECI/3858/2007, do 27 de decembro, pola que se establecen os requisitos para a verificación dos títulos universitarios oficiais que habiliten para o exercicio das profesións de Profesor de Educación Secundaria Obrigatoria e Bacharelato, Formación Profesional e Ensinanzas de Idiomas.\nResolución Reitoral do 24 de Xuño de 2005 pola que se publican as normas para o recoñecemento de actividades e estudos de idiomas como créditos de libre configuración.\nProbas USC de acreditación do nivel B1\tPresentación\nInformación 2013-2014\tConvocatoria Resultados e revisión resultados B1-B\nResultados e revisión resultados B1-A\nCadro de turnos probas B1-B\nMatrícula e normas dos exames\nProbas noutros centros examinadores públicos en Galicia


Pontevedra volta ao medievo para gozar da Feira Franca\nel septiembre 01, 2017 Publicado por Victoriano Castro\nUnhas 100.000 persoas daranse cita en Pontevedra con motivo da XVIII Feira Franca que arranca na tardiña de hoxe venres pero que terá o día grande este sábado día 2 de agosto.\nA Feira Franca é, dende hai anos, unha cita ineludíble para as xentes de Pontevedra e os milleiros de visitantes que veñen gozar dela, procedentes de todos os recunchos do país e máis alá das nosas fronteiras.\nTrátase un peche apoteósico dos días de verán creado no ano 2000 polo Concello por e para a xente; unha viaxe ao século XV participada por toda unha cidade; unha vivencia única habitada por artesáns, canteiros, ferreiros, palilleiras, cesteiros, oleiros, redeiras, carpinteiros, músicos, xograres, campesiños, toneleiros, artistas, comerciantes, damas e cabaleiros que nos achegan o tempo do privilexio concedido a Pontevedra polo rei Henrique IV, no ano 1467, en virtude do cal se autorizaba a celebración dun mercado libre de impostos dun mes de duración.\nA Feira Franca, que ten lugar na zona monumental da capital do Lérez todos os anos na primeira fin de semana de setembro copntempla actividades lúdicas de raigame histórica, que van dende a representación do transporte do viño, un torneo medieval na praza de touros, ata os espectáculos de cetraría, tiro con arco, esgrima ou as exhibicións de música e danza que enfeitizan as xornadas do venres a partir do serán e mais de todo o sábado.\nPero, sobre todo, o que fai especial e distinta esta festa medieval, declarada Festa de Interese Turístico pola Xunta de Galicia en 2013, son os milleiros de persoas que se visten de época para xantaren e cearen nas prazas e rúas, en mesas montadas e decoradas por elas mesmas, seguindo as pertinentes normas estéticas e utilizando tan só materiais existentes na segunda metade do século XV, conformando unha obra deleitosa na que o público é tamén actor sobre o escenario da cidade vella.


A saúde mental contada dende dentro – Observatorio Cidadán de Comunicación\nRosa Mª Docabo Sobradelo (diagnosticada con trastorno depresivo no 1988)\nA muller no rural está moi desatendida, e non digamos xa se esta padece unha enfermidade mental. Penso que a labor de Andaina neste caso é vital, e que se debería de predicar co seu exemplo. A terapia que aquí se dá é complementaria á medicación, pero non por iso menos importante.\nO meu primeiro contacto con esta organización foi hai xa 7 anos, moi pouco tempo despois de que fora creada. A dirección de Andaina organizara unha charla informativa no concello de Dodro, e eu decidira asistir, aínda que naquel momento só me motivaba a curiosidade. Eran os comezos, había menos monitores e menos actividades. Decidín probar, e xa no primeiro día quedei encantada. Día tras día os monitores de Andaina ofrecíanche algo que che enganchaba a vir. Creo recordar que a primeira das actividades que fixen tentaba exercitar a memoria cognitiva. Non esperaba eu descubrir cal era a miña verdadeira pasión nesta vida…\nUn bo día, Nazaret, unha das monitoras do centro, díxonos que iamos comezar a facer un programa de radio. No primeiro episodio sentinme moi rara: tiña vergoña. Pero aos poucos fun descubrindo que o xornalismo era a miña paixón. Máis adiante empezáronse a engadir máis actividades ao noso día a día: pintura, informática… Viñen máis días á semana, facíame moito ben. Andaina cambioume. A miña autoestima ergueuse.\nFixen cousas que nunca antes fora capaz de imaxinar sequera. Fun de excursión toda unha fin de semana a unha casa que Feafes Galicia habilitou na Guarda. A verdade é que me custou bastante traballo ir, porque estaba asustada de saír da casa. Viaxamos tamén a Cangas, Sanxenxo e ao Balneario de Cuntis. Non paramos! Agora estamos con teatro, outra das miñas actividades preferidas. Facemos sidra, temos unha horta pequena… Isto converteuse nunha segunda casa.\nNon é o mesmo para unha muller padecer unha enfermidade mental que para un home. Normalmente somos nós as encargadas de coidar dos fillos, e hai ocasións nas que eles chegan á casa e ti lles queres ter a comida preparada, pero non podes. Estás na cama, véndoo todo negro. Ás veces, cando ía ao supermercado a mercar, chegaba a porta e tiña que me sentar nun banco, porque se me viña o mundo enriba. Faltábame a motivación para facer cousas, e iso foi o que me proporcionou Andaina. No rural non había isto, por iso vexo con tan bos ollos a súa iniciativa.\nA miña familia apóiame, eles souberon dende o primeiro momento que ir a Andaina me facía moito ben. Levo 29 anos con tratamento psiquiátrico, dende que me diagnosticaron un trastorno depresivo, e esta segue sendo aínda unha enfermidade tabú. Os prexuízos necesitan rematar. Os medios de comunicación teñen que falar máis disto, e axudar a visibilizar. “Vas ao psiquiatra porque estás tola”, “xa vas ao dos chalados?”, iso é algo que teño que escoitar a cotiá. Necesitamos un cambio, e este está na man da información que recibimos. Os medios de comunicación teñen que cambiar. Necesitan cambiar.\nDaniel Sánchez Pazos (diagnosticado con esquizofrenia con 18 anos)\nTer unha enfermidade mental debería de supoñer a incompatibilidade total co consumo de drogas. Cando se cae na adicción quedan poucas saídas: apoio familiar, o dalgunha institución ou o dos médicos. Pero estas axudan teñen que utilizarse. Un só non pode saír nunca dese mundo. Se xa unha persoa sá debe levar unha vida fóra de vicios, facer deporte e comer ben; unha persoa que padeza algún tipo de doenza psíquica, moito máis. Pode parecer complicado cando se está afundido nese mundo, pero hai que loitar. Todo vai mellorar: a túa situación na vida, a relación cos médicos, co psiquiatra, cos teus compañeiros…\nFalo dende a experiencia propia. Hai ocasións nas que visito ao psicólogo e teño medo de lle contar as cousas. E moito máis antes. Pecharse no alivio que che pode proporcionar consumir estas substancias non é a solución. Non a foi para min, nin a é para ninguén. Coincido moitas veces con persoas que sei que consumen dende nenos. Agora, con cincuenta ou sesenta anos, seguen nese mundo, degradados tanto física como mentalmente. Deixei de ver a un deles. Pouco despois entereime de que morrera dunha sobredose.\nCando se combina unha enfermidade mental co consumo de drogas poden suceder cousas fatais. Hai quen incluso chega a substituír a medicación por droga. A recuperación desa situación é moi dura: o tratamento pasa a combinar ambas, o que che deixa o corpo desfeito. Aínda sen padecer unha patoloxía psíquica hai que ter moito ollo cando se teñen antecedentes familiares. Non só evitar os estupefacientes, senón o xogo, o alcohol e calquera actividade destrutiva que poida causar adicción. Cando logrei saír das drogas, caín no xogo. Sentes a necesidade de estar nun ambiente que che substitúa a sensación de estar nunha burbulla, aislado dos problemas.\nNunca chegaría a deixar todo isto atrás se non fora por Andaina. Non porque os seus monitores sexan especialmente amables, nin porque os psicólogos sexan mellores aquí. Que nacera no rural, que viñera ela a nós, e non nós a ela, é o que fai a esta asociación tan especial. Comezamos vindo catro persoas, e somos xa vinte vindo cada día. A aqueles que non poden vir váiselles visitar á casa. O importante é sempre tentar axudar.\nTemos proxectos de radio, de sidra, de teatro, de arteterapia… Imos compaxinando todas as actividades o mellor que podemos, repartíndoas en cada día da semana. Se fai falta leña, cortamos leña. Plantamos tomates, leitugas, cebolas, millo… Todas e cada unha destas actividades axuda a que nós teñamos unha rutina, un eixe na nosa vida. Temos unha norma aquí, e esa é prohibido dicir non.\nNo meu caso, ademais de estar diagnosticado con esquizofrenia dende que cumprín a maioría de idade, teño unha dor crónica na espalda. Hai algunhas actividades físicas que se me complican cando me vén a dor. Non é todo tan fácil coma botar oito horas na oficina e marchar para a casa.\nO que eu boto en falta é unha campaña de prevención do consumo de drogas en persoas con enfermidades mentais coma as que se fan para os condutores. Nunca se fala de saúde mental na prensa, salvo naqueles casos nos que hai un crime sen ningunha explicación lóxica. Se a xente de a pé non ve nos xornais que len todos os días noticias positivas e concienciadoras sobre saúde mental, nunca se normalizará a nosa situación. Unha vez máis, disto tampouco se pode saír só.\n19 Abril, 2017 24 Abril, 2017 colaboración,docabosobradelo,mental,S3B,saúde,sánchezpazos\n3 comentarios en “A saúde mental contada dende dentro”\n20 Abril, 2017 ás 3:15 pm\nParabéns por este post, tanto a vós por publicalo como a Rosa e a Daniel por contar todo isto. Coñecer as historias de primeira man sempre é moi gratificante e importante para comprender ata onde pode chegar un problema, sobre todo se é dun calibre tan delicado coma os de saúde mental. Ás veces precisamos que alguén que o viva no-lo conte para saber o que é.\nO que comentaba Daniel da falta de campañas contra as drogas para persoas con enfermidades mentais, aínda que nunca o pensara ata o de agora, paréceme que é moi necesario. Fálase moito dos riscos en sí do consumo de drogas ou da depresión entre os adolescentes e realízanse charlas para previr, tal e como nos conta aquí La Voz de Galicia: http://www.lavozdegalicia.es/noticia/santiago/2017/03/31/feafes-alerta-adolescentes-riesgo-enfermedad-mental/0003_201703S31C4991.htm\nPorén, falta iso que o voso membro do círculo comentaba.\nUnha vez máis, parabéns non só por esta publicación, senón por todo o traballo feito.\n24 Abril, 2017 ás 8:17 pm\nGraciñas, Nuria! E coincido contigo no de que unha campaña de prevención de drogas en relación coa saúde mental fai falta, e moita. Como ben explica Daniel no artigo, non é que as autoridades non tenten concienciar acerca dos problemas cos estupefacientes; o que pasa é que non se pon en relación cun dos maiores problemas que pode acompañar a un consumo excesivo de drogas, que é a aparición dunha enfermidade psicolóxica.\nE levando un pouco a conversa ao teu terreo: pensas que, coma no caso das drogas, é necesaria unha maior concienciación acerca dos problemas de adicción que pode causar o xogo? Pregúntocho porque Daniel, por exemplo, unha das primeiras cousas que fixo logo de deixar as drogas, foi caer no xogo. Un vicio por outro. E penso que xa falei contigo sobre este tema, pero paréceme demasiado importante como para pasalo por alto. E máis con datos tan alarmantes coma este: http://www.lavozdegalicia.es/noticia/extravozok/2017/04/16/juego-on-line-atrapa-adolescentes/0003_201704SO16P28992.htm\nPingback: A saúde mental, da man cun novo xornalismo – Observatorio Cidadán de Comunicación\nAnterior Previous post: Aprendendo das capacidades\nSeguinte Next post: Colaboración: Os retos dunha cidade con historia


O Interior de Galicia | Galicia Digital\nO Interior de Galicia\nLugo e Ourense forman parte do interior de Galicia, aaínda que a provincia lucense teña preto dun cento de kilómetros de costa e a Mariña lucense sexa un territorio vencellado de sempre a un mar que foi progreso e traballo. Pero a división de Galicia en dous bloques  oriental e occidental- marcou tamén a diferencia entre unha Galicia desenvolvida que corresponde as provincias de A Coruña e Pontevedra e unha Galicia necesitada Dunha forte impulsión, nos territorios de Ourense e Lugo.\nDe feito a Galicia desenvolvida está cruzada por autovías e autoestradas, de xeito que a comunicación entre as súas cidades e comarcas está garantida, e permite o tránsito de persoas e mercadorías en condicións acordes con estes tempos. A Coruña, Ferrol, Santiago, Pontevedra e Vigo están unidas por vías de comunicación de pago ou non- modernas, que evidencian o interese dos gobernantes no progreso da rexión.\nTamén Lugo e Ourense gozan de autovías, pero só en función da Galicia occidental, xa que desde Ourense se facilitan as comunicacións con Santiago e Vigo, e desde Lugo con A Coruña e Ferrol, e a través das mesmas vías coa meseta.\nPara vertebrar auténticamente Galicia, son imprescindibles e urxentes as vías Lugo-Santiago e Ourense-Lugo, co que entón poderá considerarse completo o mapa galego de estradas.\nNon parece haber problemas polo de agora na estrada Lugo-Santiago, que é imprescindible para a conexión coa capital, que actualmente se ven facendo despreciando as vías tradicionais- por autovía a Guísamo, e por autoestrada de pago de Guísamo a Santiago. O problema está na vía entre Ourense e Lugo, que pola malfadada crise que nos envolve ve paralizados os seus traballos coa conseguinte desazón de todos os afectados.\nA efectos de comunicación, o interior de Galicia queda desatendido, menospreciado, agredido. Se a conexión entre Ourense e Lugo non se efectúa, e os traballos non se reanudan con toda urxencia, será evidente que só se contempla a existencia das dúas cidades do interior de Galicia en función e ó servizo do resto das cidades galegas.\nXa sebemos que en toda situación problemática os máis febles sofren a peor parte. Neste caso, se así é, que ninguén fale de xustiza, de progreso, de igualdade e de dereitos, que todo se verá conculcado.


Comentarios Denta Seal\nSobre denta seal Eu aprendín con un amigo – ela axudou a librar-se de Tártaro. Pero eu estaba máis interesado en selado o efecto deste milagre da pega. Eu non estaba esperando super resultados, pero para o ben de interese compras e non me arrepinto! Pequenos defectos (arañazos e fisuras), desapareceu completamente, a diminución da sensibilidade e o semitransparent bordos dos seus dentes converteuse en branco. Entón eu aconsello a mercar denta seal!\nEu usei para facer o procedemento de remineralization no dentista, pero despois de ver a Internet para a revisión sobre Denta Seal e proveer este pegar, a necesidade de tal caro procedemento máis. Ademais, os dentes fixo algúns tons máis claros, deixando o antigo sensibilidade. Estou moi feliz coa compra! Eu aconsello a todos a probar polo menos unha vez, e despois non ser capaz de rexeitar.


Qué é esto das cooperativas? | empreg@\nInicio › novas › Qué é esto das cooperativas?\nQué é esto das cooperativas?\nPublicado en 8 Marzo, 2013 por arousa norte — Deixar un comentario\nAínda estades a tempo de achegarvos ao auditorio municipal de Rianxo para darlle resposta a esta pregunta. A exposición “Descubre as cooperativas” permancerá exposta a todo o público ata mañá ás 20 horas.\nDende nenos a maiores, dende desempregados a emprendedores e mesmo empresas de tódolos sectores, non debedes descartar este modelo empresarial por falta de coñecementos e debemos telo como referencia para a creación dunha economía e un modelo de traballo máis xustos para tod@s.\n‹ Xornada sobre comercialización das cooperativas\nAniversario do blog de emprego ›


O VISO | Aldeas Galas\nAs aldeas que resisten na periferia das cidades\nSITUACIÓN XEOGRÁFICA DO VISO\nO Viso, Santiago de Compostela\nOs contrapuntos dunha das aldeas da periferia máis inmediata da cidade capital do país.\nUn día con José Antonio Montoiro\nAo carón da cidade, hai un rapaz que bota as vacas a pacer pola corda, que moe o millo no muíño e que pertence con orgullo á casa do Quinto. Jose é veterinario e percorre quilómetros de estrada todos os días, mais o punto de partida e punto de remate da xeira sempre é o mesmo: a corte onde ten os seus animais, aos que coida con tanto esmero.\nUn día con Marisol Andrade\nMarisol recorda con cariño e estima aqueles tempos nos que subía ao pueblo repartir o leite polas casas. Conta que se movía de marabilla pola cidade coa súa express vermella! Dende aquela os tempos cambiaron, pero O Viso segue sendo o lugar que máis vantaxes reúne para ela.\nUn día con Rocío Martínez\nRocío, se ben cando era cativa desexaba vivir no centro de Santiago, o destino levouna ata O Viso hai uns dez anos. Naceu nunha aldea e hoxe en día segue sendo o espazo no que se sente máis cómoda. No seu relato, non dubida en facer un alegato en defensa do rural, e en concreto, do máis próximo ás cidades.\nUn día con Jesús Vieites\nJesús vive entre a autopista e o tren. Di que polo medio e medio - onde está a súa casa - non cre que pase "ningún bicho máis". Orgulloso de ser do Viso, e logo de pasar máis de media vida traballando en diferentes fábricas, agora dedícase a coidar das súas galiñas e da súa horta. Con todo, pensa que o futuro do lugar estará na edificación de chalets e de máis construcións.\nAldeas Galas | 2019


A Deputación agarda unha ocupación entre o 70 e o 75% para o verán en Pontevedra - Canal Rías Baixas\nPONTEVEDRA> O deste ano será un bo verán para o turismo na provincia de Pontevedra. Segundo as estimacións do Observatorio do Turismo, a ocupación media situarase entre o 70 e o 75% nos meses de xullo e agosto. A presidenta da Deputación de Pontevedra asegurou que se superarán as cifras do ano 2021.\nSe as previsións do Observatorio do Turismo para este verán se cumpren, Pontevedra repetirá como a provincia cos mellores datos turísticos de toda Galicia. Segundo os seus cálculos, a ocupación media estará entre o 70 e o 75% nos meses de xullo e agosto.\nPara xullo, os hoteis da provincia teñen un 12% máis de reservas que no mesmo mes do ano pasado, acadando o 68%. Nas comarcas do Salnés e de Pontevedra supérase este dato, cunha ocupación media do 75 e do 73% respectivamente. Por vilas, en Sanxenxo podería acadarse o 80%, mentres que en Pontevedra e no Grove roldará o 75%. No mes de agosto, as estimacións iniciais apuntan a unha ocupación do 75%.\nAs previsións tamén son moi favorables para os establecementos de turismo rural e os campings. Destaca a demanda das vivendas turísticas, con reservas que superan o 72% en xullo e agosto.\nEstes bos datos veñen confirmar unha tendencia que xa iniciou o mes de xuño. A piques de rematar, a media da ocupación hotaleira é do 60%, 17,2 puntos máis que no ano pasado. Destaca a comarca de Caldas, que rexistrou case un 68% de reservas. Tamén a cidade de Pontevedra, que acadou o 74%.\nObservatorio do Turismo\nArtigo anterior‘Pontevedra, a cidade e a pegada’, o maior proxecto expositivo do concello para repasar a súa historia\nSeguinte artigoCatro quilómetros de senda pola beira do río Dorrón\nUn home atrinchéirase no río Lérez para non ser detido pola...


Fillademilpais : noviembre 2015\nUnha ves janei unha jitarra no tiro ó pichón.\nA partir dahí xa todo foi costa baixo.\nA última aventura foi cando tiven que comprar un coche despois de que lle deran polo cú o meu 205 impecable,\nquedou siniestro completo, inda lle puiden salvar un paquete de jalletas e un funil.\nAdquirin un flamante 106, que pertenecía a un vivalavirgen de muito carallo, o coche tardou en arrancar tres días, pero o cuarto xa co motor en marcha, fixémolo trato.\nEl quedouse coa radio, que era a única peza de valor daquel auto.\nA cambio, chupou a ventosa dun parasol cheo de unto que tiña nunha ventana e espetoullo contra o cristal, escorrejou un fío de baba chulísimo pola ventanilla, entendín que era así como pechaba o nejocio.\nEu fora velo co mecánico, que lle deu o visto bueno e explicoume como tiña que proceder pra pasar a ITV con soltura.\n-Se ves que non che van os intermitentes, péjalle catro patadas por baixo da dirección. É millor que vaias un anaco pola general e vaille pisando o freno pra que destrabe, se cheiras a queimado baixa a ventanilla. Se non che encende, bótate costa baixo e non pares. E tíralle du aire.\nXa nin costa baixo nin ostias, encender e morrerme o auto foi todo un.\nDeume tempo de baixalas ventanillas e trau.\nBotei de menos non ter un pitillo ou unha jranada de man.\nComo é normal cada vez que tiña un percance, deume por tronzar, abrin o capó por facer aljo, pero non era capás de saír pra fora do ataque de risa que tiña.\nClaramente eu non son ben.\nAlí apareceu a miña veciña Subjetiva du Ril a darme as buenas tardes.\n-¿Entón qué, non che vai o coche?\n-Vai perita, eu tou aquí a tumalo aire un zijallo.\n-A verdad, eu non o dijo por mal, pero este coche hasta lle mete mala vista ó barrio, podes deixalo aberto que non cho rouban.\nXa mo dixera miña nai o día que me mirou chejar arrastro con el, só me dirijiu estas palabras:\n-Eres lo puto peor.\nO caso, alí estaba eu, martillando nos bornes a enredar, nisto para miña prima e sóltame:\n-Oiches, cando poidas pásame o CD dos Pérez e o de Nino Bravo.\nE ahí vai. Dalí a un chico apareceu o milpés, miroume a broucar na batería e sentenciu:\n-Tira con iso, iso non é un coche nin farrapos de jaita, era millor que foras mandarlle unha chiquita ó bar.\n-Eu xa lle dixen que valía máis que lle prendera lume-Dixo Subjetiva.\n-Vota cona, iso nin arde.\nNisto xa se aproximaron o Marcial do Coto, Amelia da Chiña, Quilimente do Loureiro, en fin, unha manada de xente,\ncada un deles a votarlle plajas o 106 e máis a min por mancillar a estética do entorno.\n-Buuu, pero a isto caelle a pintura toda do capó.\n-Iso xa solo pra facer nel un jaliñeiro.\n-Por muito que brouques se non ten dir, non vai-Dixo Marcial referíndose a sabe dios que.\n-Ó millor danche aljo por el na chatarra.\nEu sabía ca nin na chatarra nin ostias, xa valía máis o desplazamento co caldeiro.\nPero me cajo en dios, era meu coche.\n-¡Voume cajar en cristo divino xa!-barritei no medio daquel serán-¿non votan nada na tilivisión ou que?\nPublicado por Isaackbruno en 18:31 No hay comentarios: Enlaces a esta entrada


O MACCMO de Corme acolleu a presentación do libro de Encarnación Pisonero “A estrela de anís” - NH Diario\nInicio Costa da Morte O MACCMO de Corme acolleu a presentación do libro de Encarnación Pisonero...\nO MACCMO de Corme acolleu a presentación do libro de Encarnación Pisonero “A estrela de anís”\nEste sábado o Museo de Arte Contemporánea da Costa da Morte, en Corme, acolleu a presentación do libro de poemas “A estrela de anís” da escritora, nada en Villalba de la Loma (Valladolid), Encarnación Pisonero.\nO acto foi presentado pola artista Carlota Cuesta e Ánxeles Penas, tradutora ao galego da obra, ofreceu a presentación do libro de poemas. Amais, Penas, realizou a lectura dalgúns poemas da obra en galego.\nÁnxeles Penas (Teixeiro, Curtis, 1943) cursou os estudos de Filosofía e Letras en Santiago de Compostela e de Belas Artes en San Fernando (Madrid), especializándose en escultura. Amais a poeta galega, estudou música no Conservatorio da Coruña e Maxisterio. Ánxeles Penas, artista\npolifacética, ten a dobre faceta de escultora e pintora. Amais, talla en madeira, pedra e ensamblaxe, fai litografía, xilografía, pintura ao óleo, acrílico. Ten no se haber nove premios literarios, entre eles, o Premio Nacional “Jorge Manrique” (1971) e na actualidade adícase ademais a escribir sobre arte. Destaca tamén o traballo de Ánxeles Penas como crítica de arte en El Ideal Gallego de A Coruña. Tivo durante moitos anos unha sección fixa en La Voz de Galicia, sobre temas de cultura na nosa terra, co título de “Faíscas”\nArtigo anteriorO Castelo de Vimianzo acolleu un novo obradoiro dentro da Mostra de Artesanía Viva\nArtigo seguintePSdeG | “Querer a Galicia é respectar o Estatuto e a Constitución, non saltarse as leis”


Lalín presentou o pin conmemorativo da 50º Feira do Cocido - Lindeiros\nLalín presentou o pin conmemorativo da 50º Feira do Cocido\nBy Lindeiros on\t 29 Decembro, 2017 Lalín\nLalín, 29 de Nadal do 2017 – O concello de Lalín acolleu oo acto de presentación do pin conmemorativo da Feira do Cocido, que este ano se celebrará o día 4 de febreiro, alcanzando o medio século de vida.\nO pin é un dos elementos máis importantes dentro da promoción da feira e, este ano, dentro das propostas para conmemorar o aniversario do festexo, o Concello convocou un concurso de debuxo escolar para que foran os alumnos de Lalín os encargados de definir o seu novo deseño.\nFinalmente a proposta de María Pichel, alumna de sexto de primaria do CEIP Xesús Golmar, foi a elixida polo xurado para servir de base para o deseño do pin que onte foi presentado. No acto participaron, ademais de María Pichel, o alcalde, Rafael Cuíña, a concelleira de Cultura, Lara Rodríguez e representantes da hostalería de Lalín.\nO rexedor destacou que o pin “é un produto moi demandado polas miles de persoas que veñen a Lalín durante a época do cocido, polo que non se trata dun tema de promoción menor”. Cuíña parabenizou á autora do deseño, de 10 anos de idade, que foi a propia encargada de explicar a idea que resultou gañadora. “O pin”, manifestou “consiste nun porco que se chama Rosiña e que vive nunha gran pota de cocido onde pasa o día durmindo e, como lle gusta tanto o cocido, nunca sae da pota e por iso está tan gorda” dixo espertando a risa entre os presentes.\nPola súa parte a concelleira de Cultura lembrou que a idea de involucrar o colectivo escolar no deseño do pin busca promover que todo o mundo se sinta orgulloso de formar parte da celebración da Feira do Cocido e para que tamén as rapaces e rapaces do concello se poidan sentir unha parte activa e importante desta cita”.\nTal e como vén sendo habitual nos últimos anos, con este deseño elaboraranse miles de pins que acabarán sendo distribuídos na súa inmensa maioría entre os restaurantes que participan no Mes do Cocido, que ten lugar tradicionalmente do 15 de xaneiro ao 14 de febreiro. Deste xeito, cada comensal que se achegue neste período a degustar o prato estrela da nosa gastronomía recibirá unha destas pezas conmemorativas.\nBisbarra Feira do Cocido Festas e Feiras\nPrevious ArticleOs concellos afectados pola nova delimitación de estradas reúnense en Teo\nNext Article Touro conta cun novo tractor para para rozas e labores de limpeza\nDenuncian que a empresa da mina de Touro non paga todo o IBI que lle corresponde 15 Xullo, 2018\nMercedes Peón esta hoxe no Abride a Fiestra en Padrón 15 Xullo, 2018\nFurelos, en Melide, viaxará de volta ao 1900 15 Xullo, 2018\nJosé Francisco López Noya, Francés 15 Xullo, 2018\nComeza o Camiño de Santiago por mar 15 Xullo, 2018


Deputación e Eixo farán un estudo para axudar de balde aos concellos a mellorar a xestión de residuos – EnComún\nImaxe da Xunta de Goberno da Deputación de Lugo na que se aprobou a realización do estudo sobre xestión de residuos. GPDL.\n• A Deputación aprobou en Xunta de goberno do día 15 o convenio de colaboración para a realización dun estudo, conxuntamente do Eixo Atlántico, que axudaría aos concellos a ser máis eficientes na xestión de residuos.\nSegún explicou o voceiro provincial socialista, Álvaro Santos, esta colaboración permitirá ao Executivo lucense «acadar o primeiro estudo sobre a situación real do servizo de xestión de residuos de cada un dos concellos da provincia que participen neste proxecto». Santos explicou que o estudo vai dar información suficiente coa que elaborar propostas que axudarán aos concellos a mellorar a prestación deste servizo e aforrar gastos. O proxecto está aberto a todos os concellos que queiran sumarse, e non suporá custe algún para as arcas municipais. Santos destacou que este convenio enmárcase na aposta persoal do presidente da Deputación, Darío Campos Conde, por impulsar medidas que aforren cartos aos concellos.\nPara empezar, a Deputación presentará o proxecto aos concellos nunha xornada informativa que se celebrará nas vindeiras semanas. Tamén enviará documentación aos Consistorios coa información detallada. A continuación, técnicos da área de Medio Ambiente da Deputación e da Axencia de Ecoloxía Urbana do Eixo Atlántico traballarán in situ en cada municipio adherido, para estudar de xeito individualizado aspectos económicos, organizativos ou medioambientais da xestión de residuos. En base a estes datos, elaborarase a correspondente proposta de mellora para cada caso.•\nCompletado un obradoiro de emprego conxunto en O Páramo


«Adhesiones y consensos durante el primer franquismo: la Galicia marinera (1936-1954)» - Culturmar\nCulturmar > Novas > «Adhesiones y consensos durante el primer franquismo: la Galicia marinera (1936-1954)»\n«Adhesiones y consensos durante el primer franquismo: la Galicia marinera (1936-1954)»\nPublicado o 17/02/2015 21/02/2017\nDionísio Pereira ven de publicar o traballo «Adhesiones y consensos durante el primer franquismo: la Galicia marinera (1936-1954)» dentro do libro «No solo represión. La construcción del franquismo en Galicia» coordinado por Julio Prada e publicado por Editorial Biblioteca Nueva. Con este traballo, que incide na consolidación do franquismo no mundo do mar sustentado nas Confrarías de Pescadores, remata polo momento, un ciclo temático sobre a historia social da pesca galega na etapa contemporánea, xa esbozado no seu libro «Loita de clases e represión franquista no mar (1864-1939)» (Ed. Xerais, Vigo, 2010).\nO ciclo inclúe os seguintes ensaios, todos eles accesibles no seu blog http://pereiravences.blogspot.com :\n* “Antagonismo e memorias cruzadas na pesca: o caso galego”,- Allegret, J. L. e Carbonell Camós, E. (Eds.), «La Patrimonialización de la Cultura Marítima», Institut Catalá de Recerca en Patrimoni Cultural, 10, Girona, 2012/Murguía. Revista Galega de Historia nº 25 xaneiro-xuño 2012, Santiago, 2012. Unha reflexión sobre a hexemonía da memoria transmitida pola Patronal, no eido pesqueiro contemporáneo.\n* «Os Pósitos de Pescadores: do Antigo Réxime á IIª República. Unha iniciativa conciliadora?», Minius, Revista de Historia, Arte e Xeografía, Dossier «O Mar na Historia», nº21, Departamento de Historia, Arte e Xeografía, Universidade de Vigo Campus Ourense, 2013. Unha recapacitación sobre o papel construtivo e modernizador dos Pósitos de Pescadores na Galiza.\n* «Capitalismo pesquero y sindicalismo en la España de anteguerra: la Federación Nacional de Industria Pesquera», Revista Andaluza de Antropología, Nº4, marzo de 2013. Unha visión máis global e a escala estatal da capacidade organizativa dos pescadores anarcosindicalistas galegos, sustentada nalgúns aspectos antropolóxicos.


Vieiros: Galiza Hoxe - Desta volta Venezuela votou "si" á reelección de cargos\nBeizón a Chávez no referendo\nDesta volta Venezuela votou "si" á reelección de cargos\nCon apenas o 5% do escrutinio por rematar, o "si" mantiña vantaxe de máis de dez puntos.\nRedacción - 08:00 16/02/2009\nTags: Hugo Chávez referendo Venezuela\n"Vitoria popular!", declarou o presidente de Venezuela, Hugo Chávez, na súa intervención pública logo de coñecérense os datos feitos públicos polo Consello Nacional Electoral (CNE). Segundo o boletín difundido polo CNE con algo máis do 94% do reconto realizado, o "Si" sumaba o 54,3% do total, máis de seis millóns de votos, mentres o "Non" quedaba no 45,6%, algo máis de cinco millóns de apoios. Segundo o mesmo avance, a abstención quedaría no 32,95%.\nDesde xeito sairía adiante a emenda constitucional, modificará cinco artigos, que permitirá que o xefe de Estado e outros cargos de designación popular poidan presentarse á reelección cantas veces queiran. Na actualidade, a Constitución fixaba en Venezuela un límite de dous períodos presidenciais consecutivos, motivo polo cal o actual presidente debería deixar o cargo en 2012 de non saír adiante este proxecto de reforma.\n"Gañou a verdade contra a mentira e gañou a dignidade da patria", expuxo Chávez na súa comparecencia desde o Palacio de Miraflores, fronte ao cal milleiros de simpatizantes se reuniron para celebrar os resultados. "Impúxose unha clara maioría e abrimos de par en par as portas do futuro", engadiu o presidente venezolano. "Tamén é unha vitoria dos que votaron polo Non", dixo Chávez, "aínda que eles non o acepten nin o entendan, é unha vitoria de Venezuela, e eles son parte de Venezuela".\nDiversos dirixentes opositores aceptaron xa os resultados durante as súas intervencións públicas. Así por exemplo, Omar Barboza, da formación Un Nuevo Tiempo, admitiu a derrota do "Non" malia acusar que a votación estivo "influenciada polo ventaxismo" e asegurar que competiran "en condicións desiguais". Por outro lado, Ismael García, do partido Podemos, subliñou que os partidarios do Non puidesen superar os cinco millóns de votos e asegurou que os opositores a Chávez se esforzarán agora en expoñer o seu "proxecto de país".\nNa prensa de Venezuela:\nVenezuela decide se Chávez pode volver a optar á presidencia en 2012


Biblioforte: Eva Rajo visita Biblioforte - CEIP MONFORTE\nEva Rajo visita Biblioforte - CEIP MONFORTE\nOnte, luns 22 de febreiro, visitounos Eva Rajo Iglesias, dentro do proxecto de investigación, “Explorando Monforte”, promovido e coordinado pola biblioteca do centro.\nSentímonos impresionados pola sinxeleza, claridade e proximidade coa que unha científica de renome a nivel internacional nos falou da apaixonante vida dunha muller científica, colaborando dunha forma totalmente altruísta na difusión e aproximación dos valores científicos e do acceso ao coñecemento a alumnos de primaria.\nComezou a súa exposición presentándose como unha nena de Monforte que a súa idade estudaba no colexio Divina Pastora (hoxe Torre de Lemos) e logo estudaría Bacharelato no Instituto (hoxe Río Cabe). Posteriormente decide estudar Enxeñería de Telecomunicacións na Universidade de Vigo porque “nese momento estaba de moda e lle gustaban moito as matemáticas”; rematada a licenciatura realizará o proxecto de fin de carreira en Toulouse, Francia, e posteriormente, durante 6 anos, o doutorado na Universidade Carlos III de Madrid. Dende febreiro de 2004 é profesora titular no departamento de Teoría de la Señal y Comunicaciones de la Universidad Carlos III (funcionaria dende 2008).\nTras unha breve exposición da súa formación académica (sempre vixente), continúa coa súa dobre faceta profesional: como docente (profesora de Universidade) e investigadora destacada.\nDurante a charla puidemos comprobar como a súa actividade docente e investigadora está vinculada ao ámbito da Radiofrecuencia (Campos .Electromagnéticos, Antenas…). As súas liñas de investigación están relacionadas con antenas impresas, estruturas periódicas, superficies artificiais e metamateriaies, así como con optimización en electromagnetismo, en definitiva antenas máis lixeiras e cada vez mellores para as novas aplicacións.\nEn todo momento tratou de incentivar nos oíntes a importancia de ser un estudante responsable e constante, a importancia do afán de superación, do traballo diario, dun espírito curioso e creativo, que busque, cos seus inventos ou aportacións, avanzar cientificamente e mellorar a vida diaria das persoas.\nImpresionounos o seu traballo en colaboración con numerosos científicos de Europa e fora de Europa , os seus numerosos viaxes polo mundo, a súa asistencia a conferencias de renome internacional, e a súa importante labor, en numerosas ocasións premiada, aínda que Eva moi modestamente non comentou pero que os nosos investigadores sí coñecen: mellores notas no Instituto, Matricula de honor no Proxecto fin de Carreira, Premio de excelencia en investigación BBVA, terceiro premio a nivel mundial na competición Bell Labs Prize –xunto coas súas compañeiras de equipo, as profesoras Matilde Sanchez Fernandez, Ana García Armada y Eva Rajo-Iglesias que presentaron o proxecto "Unleash the Wireless Power of your Device: Blended Antenna HUBs for your nconstrained Mobile Cloud Experience", etc. A todo isto hai que sumar, entre outras cousas, o seu importante papel como escritora en numerosas revistas científicas de renome mundial.\nEntre as antenas realizadas ata o momento chamounos a atención unha antena deseñada para colocar na parte baixa dun avión e que permite verificar a profundidade da capa de xeo na Antártida, as antenas deseñadas para ser colocadas en pacientes con marcapasos que permiten ter un seguimento e reducir as intervencións cirúrxicas, ou unha antena que se colocou dentro dun bloque de formigón sen que sobresaia nada ao exterior para poder circular por enriba. Pero sobre todo os nosos alumnos estaban agardando ver a chamada chaqueta intelixente, unha chaqueta que leva incorporada un bo número de pequenas antenas e que multiplica por 10 a velocidade de subida de contidos de dispositivos móbiles. Permite que unha prenda onde se camuflan decenas de antenas, poda conectarse a calquera unidade móbil para aumentar a súa velocidade de transferencia de datos, reducir o consumo de enerxía e mellorar a súa fiabilidade. Ademais tamén podería ter aplicación no sector biomédico.\nUnha vez rematada a exposición, tivo lugar unha fluída quenda de preguntas, que foi dende preguntas científicas a nivel xeral pero sobre todo especificas ao seu campo de investigación, dubidas por exemplo de si a chaqueta pode mollarse, e tamén preguntas referentes ao eido persoal idade, idiomas que fala, … e a remuneración económica dun científico.\nDende o centro en xeral e, moi especialmente, dende o equipo de biblioteca e dos titores que traballaron co seu alumnado neste proxecto de investigación sobre os científicos de Monforte, queremos agradecer a Eva Rajo Iglesias o esforzo de visitar o noso centro e a nosa biblioteca, pois coa súa presenza e testemuña altruísta e científica fixo que fose para todos un gran día e moi especialmente para o grupo que investigou sobre ela e que non quixeron irse sen o seu autógrafo.\nPublicado por biblioforte en 22:12\nEtiquetas: As nosas cousas, Dias Especiais, Falagueira


Bit By Bit - Creación de colaboración en masa - 5.5.5 Sexa ético\nA exhortación a ser ética aplícase a todas as investigacións descritas neste libro. Ademais dos asuntos máis xerais da ética, discutidos no capítulo 6, xorden algúns problemas éticos específicos no caso dos proxectos de colaboración masiva, e como a colaboración de masas é tan nova para a investigación social, estes problemas poden non ser completamente evidentes.\nEn todos os proxectos de colaboración en masa, as cuestións de compensación e crédito son complexas. Por exemplo, algunhas persoas consideran pouco ético que miles de persoas traballasen durante anos no Premio Netflix e, en última instancia, non recibiron ningunha compensación. Do mesmo xeito, algunhas persoas consideran que non é ético pagar aos traballadores nos mercados laborales de microempresa pequenas cantidades de diñeiro. Ademais destes problemas de compensación, hai problemas relacionados co crédito. ¿Deben todos os participantes nunha colaboración en masa ser autores dos eventuais traballos científicos? Diferentes proxectos toman enfoques diferentes. Algúns proxectos conceden crédito a todos os membros da colaboración masiva; por exemplo, o autor final do primeiro papel Foldit foi "Foldit players" (Cooper et al. 2010) . Na familia de proxectos do Galaxy Zoo, os colaboradores extremadamente activos e importantes ás veces son invitados a ser coautores en papeis. Por exemplo, Ivan Terentev e Tim Matorny, dous participantes do Radio Galaxy Zoo, foron coautores nun dos papeis que xurdiron do proxecto (Banfield et al. 2016; Galaxy Zoo 2016) . Ás veces, os proxectos só recoñecen contribucións sen coautoría. As decisións sobre coautoría obviamente variarán de cada caso.\nAs chamadas abertas ea recopilación de datos distribuídos tamén poden xerar preguntas complexas sobre consentimento e privacidade. Por exemplo, Netflix lanzou ratings de películas para todos os clientes. Aínda que as valoracións de películas non aparecen sensibles, poden revelar información sobre as preferencias políticas dos seus clientes ou a súa orientación sexual, información que os clientes non aceptaron facer públicos. Netflix intentou anonimizar os datos para que as clasificacións non puidesen estar ligadas a ningún individuo específico, pero só unhas semanas despois do lanzamento dos datos de Netflix foi parcialmente identificado por Arvind Narayanan e Vitaly Shmatikov (2008) (ver capítulo 6). Ademais, na recolección de datos distribuídos, os investigadores poderían recoller datos sobre as persoas sen o seu consentimento. Por exemplo, nos Proxectos de revistas de Malawi, as conversacións sobre un tema sensible (SIDA) foron transcritas sen o consentimento dos participantes. Ningún deses problemas éticos son insuperables, pero deben considerarse na fase de deseño dun proxecto. Lembre que a túa "multitude" está formada por xente.


O circuíto de velocidade acolle o 7 de xullo outro curso de condución segura para particulares - Terrachaxa.com\nO circuíto de velocidade acolle o 7 de xullo outro curso de condución segura para particulares\n1 Xul 2019 A Pastoriza, Actualidade A Pastoriza, Actualidade\nO circuíto da Pastoriza acolle o domingo 7 de xullo un novo curso de formación de particulares. A principal característica deste curso é a personalización absoluta, dado que é o monitor, que sempre acompaña ao alumno, quen se vai adaptando ao nivel de cada un deles. Isto permite que evolucionen en base aos seus coñecementos teóricos e a súa capacidade de asimilación, o que provoca que o nivel de dificultade da parte práctica aumente en función da capacidade de evolución do alumno. Así mesmo pode realizarse as veces que se desexe porque a formación é continua e sempre se van introducindo novos conceptos e perfeccionando os anteriormente adquiridos.\nEtiquetas A PastorizaCircuíto de velocidadeCondución segura\nAnterior A Samurai Xtreme Race das Pontes será o 7 de xullo\nSeguinte Xermade acolle unha campaña sobre xestión de residuos


A Copa Galicia de Ciclocross chega a Compostela coa 3ª proba\nA Copa Galicia de Ciclocross chega a Compostela coa súa terceira proba\nA Ciclocross Cidade de Santiago reunirá o 8 de decembro no estadio Verónica Boquete a máis de 300 participantes\nCompostela acolle o XIX Ciclocross Cidade de Santiago unha nova proba da Copa Galicia da modalidade que terá lugar no arredor do estadio Vero Boquete o martes 8 de decembro aproveitando a xornada festiva. Está previsto que a cita dea comezo a partir das dez da mañá. Estamos ante un acontecemento ciclista que leva 20 anos celebrándose na cidade galega.\nA concelleira de Deportes, Esther Pedrosa; e Luis Neira Fontao, presidente do Club Ciclista Compostelano, presentaron a XIX Ciclocross Cidade de Santiago. Unha proba clásica, destacou Esther Pedrosa, que “ten moita tradición na cidade”, na que participarán unhas 300 persoas, “aínda que non pode haber público” en cumprimento das medidas anticovid.\nEste evento é terceira xornada puntuable autonómica da Copa Galicia de Ciclocross e tamén puntuable para a Copa de España. Está organizado polo Club Ciclista Compostelano, en colaboración co Concello de Santiago, a Xunta, e a Federación Galega de Ciclismo, representada, na rolda de prensa de presentación do evento, polo técnico Guillermo Sande Covelo.\nEsther Pedrosa sinalou que no concello de Santiago, “seguimos apostando polo deporte, e a dar pequenos pasiños, abrindo a porta a deportes individuais que xa levan un tempo parados”, a causa das medidas anticovid. Luis Neira Fontao agradeceu a implicación do departamento de Deportes con “esta proba”, na que participan persoas procedentes das catro provincias galegas e de diferentes idades, que van desde os 14 ata os 69 anos.\nO presidente do Club Ciclista Compostelano explicou que as competicións realízanse en catro mangas diferentes. A primeira, ás 10:00 h. , de cadete masculino e feminino. A segunda de master 50/60 e 30 ás 10:45 h.; a terceira, de master 40 ás 12:45; e a cuarta e última sería a competición junior e élite sub23, tanto na modalidade masculina como na feminina que está previsto que saia ás 14:00 h.\nPara evitar aglomeracións, Neira Fontao sinalou que os premios entregaránse cando remate cada unha das categorías; e lamentou que non poida haber público na proba.\nProtocolo de prevención fronte a COVID-19 FISICOVID-DXT Galego\nCartaz Ciclocross Cidade de Santiago\nPara minimizar o risco de contaxio por COVID, a proba seguirá de forma estrita o “Protocolo de actuación para a volta da actividade ciclista fronte a COVID-19” da Federación Galega de Ciclismo e o “Protocolo Fisicovid-DXT galego XIX Ciclocross da cidade de Santiago”.\nO control de aforo realizase únicamente por unha entrada para participantes, técnicos e auxiliares. A organización accederá ao evento por un lugar distinto e só habilitado para ese fin.\nOs deportistas deberán contar con test PCR, antíxenos ou serolóxico negativos. Os participantes, auxiliares e técnicos teñen que pasar un control técnico, onde ademais de realizar unha comprobación de datos, tomaránlle a temperatura, e procederase á limpeza e desinfección de mans.\nEn todo momento manterase a distancia de seguridade interpersoal de 1,5 metros. O recinto da proba divídese en catro partes, todas elas pechadas no seu perímetro para poder controlar os respectivos accesos.\nAsí é o circuíto do XIX Ciclocross da cidade de Santiago\nO circuíto ten unha lonxitude de 2.500 metros en sentido circular, que discorren na súa totalidade parte por zona verde, situándose a meta e saída en Estadio Verónica Boquete. Conta cunha recta de 300 metros de asfalto.\nEste circuito estará balizado cun peche perimetral de malla, que impedirá o acceso desde a zona de equipos sen pasar previamente polo control de acceso.\nCircuíto Ciclocross Compostela / CC COMPOSTELA\nO ciclocross é unha disciplina ciclista, nacida a principios do século XX, que consiste en realizar un determinado número de voltas a un circuíto con tramos de asfalto, camiños, prados e terreos enfangados, e cunha serie de obstáculos (naturais ou artificiais) que obrigan a persoa participante a baixarse da bicicleta para sortealos.\nDebido ás súas características dispútase unicamente no outono e inverno. En Galicia, a tempada profesional é de setembro a febreiro. Neste caso, o evento abarca unha área de 15.000 metros cadrados, na que se distribúen as diferentes zonas delimitadas e os controis de acceso.\nEtiquetas ciclismociclocrosciclocrossCiclocross Cidade de SantiagoCopa Galicia


SMS web: dedica 140 caracteres aos teus clientes - blog empresas R\nSe tes un negocio e tes claro que dicir aos teus clientes en 140 caracteres, SMS web pode facer moito por ti. Trátase dun método moi efectivo de comunicación, porque con tanto correo e tanto whatsapp, os SMS permítennos diferenciarnos e chegar mellor aos nosos clientes.\nQue é SMS web?\nSMS web é o servizo de R que che permite enviar mensaxes desde o ordenador do teu negocio aos teus clientes. Así poderás enviarlles sms para lembrarlles unha cita ou avisarlles de que xa poden recoller un pedido.\nTamén poderás utilizalo para mellorar a comunicación interna do teu negocio ou avisar aos teus provedores.\nQue pode facer SMS web polo teu negocio?\nAccedendo á web SMSweb.mundo-r.com poderás:\nOrganizar a túa axenda e enviar unha mensaxe lembrando aos teus clientes a hora da súa cita. Non tes porque envialo nese momento. Con SMS web podes configurar o envío para a hora e día que elixas. Así, podes preparar as mensaxes a última hora e programalos para que se envíen pola mañá do día seguinte.\nGardar as túas mensaxes como plantillas. Se escribes un texto tipo para avisar a un cliente de que xa pode recoller un pedido, gárdao e utilízao sempre que o necesites.\nCrear a túa propia axenda para que resulte máis fácil e cómodo enviar SMS web. Se tes os teus contactos anotados nun ficheiro .csv ou excel, poderás importalos para non ter que gravalos un a un na axenda.\nAsegúrarte de que se enviou a mensaxe.\nCrear usuarios delegados para que todos no teu negocio utilicedes mundo-r.com\nAdemais, se contratas un bono de SMS web poderás:\nEnviar mensaxes masivas cargando un arquivo .csv ou excel cos números de teléfono e texto que queiras enviar. Así, non terás que introducir os destinatarios manualmente.\nConfigurar un remitente alfanumérico. Desta maneira as persoas que reciban a túa mensaxe, verán o nome da túa empresa no remitente en lugar dun número de teléfono.\nCanto custa utilizar SMS web no teu negocio?\nUsar o servizo de envío web é gratuíto se es cliente de móbilR. Entra na web de clientes de R para empezar a utilizal.\nCada sms ten un custo de 12 cents (IVE incl.) Contrata un bono de mensaxes para abaratar o custo por sms. Consulta as tarifas dos bonos aquí.\nSe aínda non tes un móbilR desfruta das novas tarifas planas 4G con chamadas ilimitadas aos números da túa conta e conexión a internet na rúa con wificlientes R\nDescobre máis sobre SMS web en respuestas.mundo-r.com ou pregúntanos o que queiras pulsando no botón “máis info” que atoparás ao final deste post.


Ve - Wikipedia, a enciclopedia libre\nVe era un dos Æsir e fillo de Bestla e Bor na mitoloxía nórdica. Os seus irmáns eran Vili e Odín. Era coñecido por darlle á humanidade o poder de falar e o dos sentidos externos. De acordo con Loki, en Lokasenna, tiña un amorío coa esposa de Odín, Frigg.\nNa Völuspá, na creación do primeiro home (Ask) e muller (Embla), Hœnir e Lóðurr axudaron a Odín. En Gylfaginning, estes son substituídos por Vili e Ve. Como Snorri coñecía a Völuspá, e é moi probable que Lóðurr fose outro nome para Ve.\nTraído desde «https://gl.wikipedia.org/w/index.php?title=Ve&oldid=4145492»\nA última edición desta páxina foi o 3 de xaneiro de 2017 ás 18:50.


A CEG compromete o seu apoio ao Clúster de Turismo de Galicia ante a difícil situación que está atravesando o sector | Confederación de Empresarios de Galicia\nA Confederación de Empresarios de Galicia (CEG) comprometeuse a apoiar á Agrupación industrial de Turismo de Galicia nas súas reclamacións para tratar de resolver a difícil situación que está a atravesar a hostalería e o turismo na comunidade, derivados da emerxencia sanitaria provocada polo COVID. Así llo trasladou o presidente da Confederación de Empresarios de Galicia, Juan Manuel Vieites, na reunión mantida co presidente e o secretario da entidade, Cesáreo Pardal e César Sánchez-Ballesteros, respectivamente.\nO sector, cun gran endebedamento debido a unha caída de ingresos de entre o 75% e o 90% de media do ano 2020 con respecto ao 2019, necesita aliviar a presión –maiormente o sector do aloxamento e o das viaxes- e obter circulante para poder sobrevivir economicamente. A súa intención neste sentido é que se articulen axudas para poder ou ben baixar ou ben aprazar o pago dos impostos e gastos fixos aos que deben facer fronte e que agora están a pagar na súa totalidade, como é o caso do 4% do IVE aos concellos.\nDesde a Xunta de Galicia xa se puxeron en marcha dous Plans de Rescate para a hostalería e os autónomos, pero, tal e como manifestou no seu día o presidente da CEG “hai que ir pensando nun terceiro plan de rescate porque a situación provocada pola pandemia continúa activa e non vai acabar en breve”.\nJuan Manuel Vieites tamén mantivo un primeiro encontro con Alejandro Rubín Carballo e Jesús Francisco Ares Vázquez, presidente e vicepresidente da Asociación Internacional para a Cooperación Turística ( ASICOTUR) –organización de recente creación que está presente en máis de 27 países de todo o mundo- para estudar posibles vías de colaboración.\nPola súa banda, Jesús Francisco Ares, presidente á súa vez da Asociación de Operadores turísticos Receptivos de Galicia ( ATREGA) manifestou o seu interese en que a organización que preside intégrese na patronal galega, polo que o proceso para iso poñerase en marcha o máis axiña posible.


PIO GROVE | Proyecto de Inversión Ornitológica de O Grove O GRAN GAIVOTÓN ATLÁNTICO\nO gaivotón atlántico é un ave impoñente e enigmática. É a gaivota máis grande do mundo, e témola no Grove!\nMide aproximadamente setenta centímetros desde a punta do peteiro ao extremo da cola. Diferénciase do resto de gaivotas non só polo seu gran tamaño e o seu porte poderoso, senón tamén por ter un peteiro grande e forte, por ser branca e negra e ter as patas de cor rosada, non amarelas como as das gaivotas sombrías e patiamarelas.\nO gaivotón, cuxo nome científico é Larus marinus, chega de forma moi escasa á península ibérica. No litoral galego atópanse as concentracións máis grandes de España.\nDentro deste, cabo destacar o concello do Grove, tanto pola parte interior, na súa enseada, como polas costas que rodean a península meca. En toda esta área pode haber ata 60 exemplares no inverno, época idónea para a súa observación, xa que durante o período reprodutor (maio-xullo) vanse cara a zonas de Europa máis setentrionais, quedando no Grove uns poucos exemplares, que se corresponden con inmaturos ou adultos non reprodutores.\nPero hai unha excepción, os gaivotóns tamén crían aquí. En España só o fan de forma moi local na cornixa cantábrica e atlántica. Na ría de Arousa temos entre unha ou dúas parellas que nidifican nos illotes pedregosos, sendo practicamente as únicas parellas nidificantes de todo o litoral atlántico peninsular.\nUnha das zonas máis apropiadas para observar estes grandes láridos é a desembocadura do río Umia, que pertence ao Complexo Intermareal Umia-O Grove.\nDurante os meses de inverno a este fermoso lugar, que se acha fronte á Illa da Toxa e que durante a baixamar se caracteriza por chairas lamacentas e ricos bancos de area, achéganse os gaivotóns a descansar ou a se alimentaren, sobre todo de peixes planos.\nChegáronse a contar en torno aos corenta exemplares xuntos e de todas as idades. É o sitio idóneo para estudar os distintos estados das súas plumaxes, que coinciden coas diferentes idades dos gaivotóns, pois pasan do ton marrón ao negro, a medida que se van facendo adultos, que é no seu cuarto ano de idade.\nXa están os gaivotóns invernando nas nosas costas, e o mellor lugar para observalos é a foz do río Umia, dentro do Complexo Intermareal Umia-O Grove.\nNa imaxe superior apréciase o maior tamaño do gaivotóns (no centro), o seu peteiro máis forte e as súas patas rosadas.\nNa fotografía inferior aparece un gaivotón inmaturo con anel verde, anelado como polo na ría de Arousa.


O PP da Cañiza denuncia que non se inclúan partidas para educación, sanidade e emprego nos orzamentos da Cañiza - Comarcas na Rede\nHomeA ParadantaA CañizaO PP da Cañiza denuncia que non se inclúan partidas para educación,...\nMiguel Domínguez critica que están camuflando nos orzamentos unha segunda subida de soldos para todo o equipo de goberno.\nFoi no pleno extraordinario que se celebrou onte luns, pleno no que a xuízo dos populares, “deberían aprobarse os orzamentos para o ano 2021, non os deste ano que está a piques de rematar”. Así o sinala o voceiro do PP local, Miguel Domínguez, que lamenta que tanto o PSOE como Ciudadanos votasen non ás emendas aos orzamentos que presentou o PP, e que, entre outras, contemplaban partidas para dotar de equipos informáticos e de conectividade ao alumnado con menos recursos; para mercar material sanitario para minorar o gasto económico dos máis vulnerables; axudas a autónomos e empresarios que se viron afectados economicamente pola COVID-19; ou para formación e o fomento do emprego.\n“Do que si se acordaron foi de camuflar a segunda subida dos soldos dos membros do goberno no que levamos de mandato”, explica o popular, e por iso, “Piña ten tanto interese en aprobar a estas alturas uns orzamentos sen partidas para crear servizos para os veciños”. Unha subida de soldos que, engade, os membros do goberno levan cobrando desde o mes de xaneiro e por iso precisaban aprobar si ou si orzamentos este ano, porque no documento anterior non estaba reflexado. Polo tanto, “Piña e ciudadanos votaron onte non ás partidas presupuestarias para dar servizos aos veciños e si á unha segunda subida dos seus soldos desde xaneiro de 2020. Unha cortina de fume, unha pantomima máis dun goberno que os veciños non merecen”.\nAdemais, no documento que aprobaron onte tamén se inflan os ingresos. Así, sinalan que no apartado de ingresos da entidade procedente de IBI, increméntase en 155.985,00 € con respecto ás previsións de 2019, increméntase o IVTM en 30.000,00 €, e o IAE en 20.000,00 €. “Isto faise sen ningún tipo de explicación na memoria realizada polo alcalde, cando estes números corresponderíanse aproximadamente coa alta de 500 inmobles novos, 400 novos vehículos máis e que a facturación das empresas da Cañiza se incrementase un 22% no ano 2020, cando todos sabemos que por desgraza, isto non é así”.


Na comarca da Limia existiu ata fai unhas décadas a lagoa de Antela, unha das lagoas máis importantes da Península Ibérica. Esta lagoa atesouraba unha gran riqueza arqueolóxica, paisaxística, histórica, toponímica, etc., e unha flora, fauna e folclore característicos. Tiña 7 kilómetros de longo e 6 kilómetros de ancho, aínda que dependendo da época do ano, variaban esas dimensións, así como a súa profundidade, que normalmente tiña unha media de 0,60 metros chegando nalgúns ¨pozos¨ ata os tres metros. Un índice da súa importancia excepcional eran o miles de aves acuáticas que a utilizaban durante todo o ano.\nA lagoa de Antela antes da desecación.\nInnumerables foron os intentos de desaugamento e aproveitamento das súas terras para o labradío ata o seu definitivo desecamento polo Instituto Nacional de Colonización a partir do comezo das obras no ano 1959. Os romanos tentárono coa construcción dun emisario principal e unha tupida rede de pequenas canalizacións, o seu emisario principal que ía dende Vilar de Barrio ata Ponte Liñares, medía 26 quilómetros de longo e 17 metros de ancho aproximadamente. A moderna canle seguiu o mesmo trazado. Restos destas pequenas canalizacións pódense observar na area recreativa da lagoa de Antela preto do canal da lagoa.\nCanle da antiga lagoa de Antela\nAntiga areeira recuperada\nA explotación de áridos no concello de Sandiás, onde están situadas a practica totalidade das explotacións areeiras da Limia, creou posteriormente pequenas lagoas que, unha vez cesada a extracción, eran abandonadas. Ante esta situación, xurdiu a iniciativa por parte da antiga Consellería de Agricultura, Gandería e Montes de establecer un plan global de restauración da zona, que supla en parte a desaparición da antiga lagoa de Antela.\nPanel da antiga areeira recuperada\nA primavera é a mellor estación do ano para gozar da natureza das areeiras. Co Inverno, moitas aves do norte de Europa chegan ata aquí escapando do frío. Dende os observatorios pódese observar en especial ás anátidas que nadan nas charcas.


bng | 25 de xullo de 2016\nAna Pontón, mitin do Día da Patria na Praza da Quintana\n15.000 persoas encheron a Praza da Quintana na manifestación nacional do BNG que a portavoz nacional e candidata a Presidencia da Xunta, Ana Pontón, denominou emocianada praza da dignidade, porque recolle á Galiza que non baixa os brazos e que se define orgullo de ser nacionalista.\nSomos a Galiza que non se rende, que non baixa os brazos, e imos coller da man ás desafiuzadas, ás paradas, ás precarias, aos emigrados. Temos que devolverlle a esperanza aos galegos e galegas que pensan que xa non merece a pena seguir, coller da man a todas esas persoas e dicirlles que imos saír adiante. Temos que tender a man e unir a todas as galegas e galegos na defensa dun proxecto de país con futuro, salientou Pontón.\nA dirixente do Bloque evidenciou na súa intervención a proximidade dos comicios galegos, e fixo un chamamento para traballar desde agora para derrotar a Feijóo e rachar coa dependencia, -derrotar a dereita si, máis non chega-, o que só é posible cun proxecto nacionalista sen sucursalismos.\nEste outono temos unha cita importante: as eleccións galegas. E pídovos que traballemos desde xa para encher as urnas de votos ao BNG para derrotar a Feijóo e darlle un cambio a este país, salientou.\nE para cambiar Galiza, -continuou-, precisamos un proxecto nacionalista, non un corta e pega escrito desde Ferraz ou desde a Complutense. Un proxecto baseado no autogoberno, que entenda que a capacidade real de decidir é a chave para construír un país moderno, de progreso e de benestar. Un proxecto capaz de converter Galiza nunha Dinamarca. O BNG ten ese proxecto, e con el imos derrotar a Feijóo nas eleccións galegas de outubro!, proclamou.\nFeijóo, presidente antigalego\nContundente na súa balance dos gobernos Feijóo, Pontón cualificou ao presidente do PPdeG, de antigalego e de ser o estafador maior do Reino.\nFoi o liquidador da caixas galegas e triplicou a débeda pública. É o presidente do paro, das privatizacións e do incremento das desigualdades. É un presidente antigalego, o primeiro despois de Franco en lexislar contra a nosa lingua. É o presidente cómplice da estafa da Ap-9! É o presidente amigo de Marcial Dorado e Patxi Lucas.\nCon esta folla de servizos, Pontón conclúe que Feijóo non ten a dignidade necesaria para ser presidente de Galiza e serán os galegos e as galegas quen llo digan nas urnas.\nMan tendida a todos e todas as nacionalistas\nA portavoz nacional recoñeceu que non son momentos fáciles, pero tamén recalcou a capacidade de autocrítica para erguerse dos tropezos e a necesidade de ter forzas propias.\nSei ben que estamos nun momento complexo, que require confianza e unidade, capacidade para recoñecer erros e man tendida a todas e todos os nacionalistas. Mais as dificultades non quitan razóns. Cada día que pasa teño máis convencemento de que precisamos forzas políticas propias. Porque sen pobo autoorganizado non hai proceso de autodeterminación, alegou Pontón.\nNeste sentido, a candidata á Presidencia advertiu contra o centralismo de sempre, que representa o bipartidismo. Na súa versión carca ou na súa versión guai, nada teñen que ofrecernos. Porque o bipartidismo español é un vello coñecido noso, e aínda que se vista de seda, bipartidismo se queda, ironizou, e non nos representa.\nNon me representan os que insultan a dignidade das vítimas de Angrois, e a todo o pobo galego elixindo a Ana Pastor como presidenta do Congreso, criticou, e tampouco me representan os que durante meses dicían que o importante era unirse para derrotar ao PP e cando o tiñan derrotado antepuxeron os seus intereses partidistas e os eus egos e fortaleceron á dereita.\nPontón fixo un recoñecemento expreso do traballo do Grupo Parlamentario, con especial mención ao portavoz na Cámara, Francisco Jorquera, dos centos de concelleiros, dos alcaldes e das alcaldesas, da militancia de base e das simpatizantes: Seguimos construíndo nación orgullosas de ser do BNG. Entre todos e todas imos devolver este país ao seu lexítimo dono: o pobo galego, concluíu.\nAlberte Mera, secretario de organización de Galiza Nova, salientou no seu discurso o convencemento de que a mocidade galega aproveitará as eleccións de outubro para "devolverlle a Feijóo todas as maletas que tiveron que facer para marchar a emigración pola falta de oportunidades no noso país". Tamén interviron David Pichel, do PCPG, e Segundo González, da FOG.\nEntre as delegacións convidadas, representantes de ERC, CUP, Bloc Nacionalista Valenciá-Compromís, MES per Mallorca, PNV, EH-Bildu. Tamén delegacións da Unión Democrática Bretona, Plaid Cymru de Gales, Bloco de Esquerdas e PCP, Frente Popular de Liberación Palestina, Frente Polisario, Partido Occitano, Chunta Aragonesista, Izquierda Castellana, entre outros.\nPodes ver este artigo na próxima dirección /articulo/novas/ponton-na-quintana-somos-gz-non-rende-temos-proxecto-pais-derrotar-feijoo/20160725152630013064.html


Limpeza de comunidades e vivendas - Empresa de Limpezas\nEn cumplimiento do previsto na Lei Orgánica 15/1999 de Protección de Datos de Carácter Personal, informamos que os datos persoais que voluntariamente nos facilite, os cales resultan necesarios para o desenvolvemento e xestión da nosa relación comercial, serán incorporados a un ficheiro responsabilidade de María Dolores Castro Tuñas .\nNos términos e cos requisitos previstos na normativa sobre Protección de Datos vixente, Vd. poderá exercitar os Dereitos de Acceso, Rectificación, Cancelación ou Oposición, respecto dos datos persoais obrantes no referido ficheiro, dirixíndose a tal efecto á dirección de correo electrónico: info@limpiezasantoxo.es ou por escrito á dirección: C/ Anxeriz Nº3 Portal 2, 3ºC Milladoiro 15895 (A CORUÑA)\nUnha Cookie é un ficheiro que se descarga no seu ordenador ao acceder a determinadas páxinas web. As cookies permiten a unha páxina web, entre outras cousas, almacenar e recuperar información sobre os hábitos de navegación de un usuario ou do seu equipo e, dependendo da información que conteñan e da forma en que utilice o seu equipo, poden utilizarse para recoñecer ó usuario. O navegador do usuario memoriza cookies no disco duro solamente durante a sesión actual ocupando un espazo de memoria mínimo e non perxudicando ao ordenador. As cookies non conteñen ningunha clase de información persoal específica, e a maioría das mesmas borranse do disco duro ao finalizar a sesión de navegador (as denominadas cookies de sesión).\nLIMPEZAS ANTOXO C/ Anxeriz Nº3 Portal 2, 3ºC Milladoiro 15895 (A CORUÑA) 629 110 132 - 629 823 710 info@limpiezasantoxo.es · Aviso Legal


LifeStreet Media fai que as marcas sexan populares\nXoves, Maio 31, 2012 Domingo, outubro 4, 2015 Douglas Karr\nEn termos de globos oculares e de atención, ningunha canle de distribución única pode competir xogos sociais. Persoas de todo o mundo pasan uns 200 millóns de minutos ao día xogando Paxaros enfadados. O novo xogo de Zynga, Cityville, atraeu 100 millón de usuarios só no seu primeiro mes. Os comerciantes poden tentar arrebatar un anaco do pastel de xogos deslizándose nalgúns xogos informais coas súas marcas, pero é probable que estes xogos sempre palidecen en comparación cos máis vendidos que recibiron unha aceptación e popularidade xeneralizadas.\nCal é a mellor forma para que un comerciante poida aproveitar a paixón dos xogos? A publicidade sempre estivo dispoñible en aplicacións de xogos, pero orientar anuncios relevantes con usuarios que tomen medidas foi o reto. Este foi o obxectivo de Lifestreet Plataforma de publicidade Revjet ... e están obtendo resultados.\nLifeStreet ofrece publicidade integrada na aplicación con foco en aplicacións de Facebook, Apple (iOS) e Android. A plataforma tecnolóxica RevJet de LifeStreet creouse sobre o primeiro servidor de obxectos universal do mundo para optimizar os ingresos. Esta tecnoloxía aplícase iterativa probas de alta velocidade a anuncios, páxinas de destino, decisións de tráfico, algoritmos de maximización de ingresos ou calquera outro obxecto de ingresos.\nA plataforma de optimización RevJet de LifeStreet está construída sobre o primeiro servidor universal de obxectos do mundo e é o produto dun investimento de desenvolvemento de software de máis de 25 millóns de dólares. RevJet aplica probas iterativas de alta velocidade a calquera controlador de ingresos dixitais, que vai desde obxectos visuais como anuncios e páxinas de destino ata obxectos lóxicos como decisións de tráfico e algoritmos de maximización de ingresos. RevJet está a producir niveis de monetización innovadores e volumes extraordinariamente altos de novos clientes para anunciantes, editores e desenvolvedores de aplicacións sociais e móbiles. LifeStreet alcanza mensualmente 350 millóns de usuarios de aplicacións sociais e móbiles e impulsou máis de 200 millóns de instalacións de aplicacións. A compañía foi nomeada unha das 500 empresas privadas de maior crecemento en América pola revista Inc. e ten a súa sede en San Carlos, California, con oficinas en Moscova, Odessa e Riga.\nCun alcance mensual de máis de 350 millóns de usuarios de aplicacións sociais e móbiles, LifeStreet ofrece clientes aos anunciantes. Os prezos baseados no rendemento baixo risco onde o anunciante paga por resultados en vez de clics e ten a opción de escoller a métrica preferida entre o custo por instalación (CPI), o custo por adquisición (CPA), o custo por publicación de eventos de conversión (CPX), etc. (!), Os comerciantes de marcas NON PODEN permitirse o luxo de ignorar LifeStreet .. Os informes personalizables en tempo real, os xestores de contas dedicados e outros servizos de valor engadido son a guinda do pastel.\nDado que LifeStreet non realiza campañas incentivadas, só recibes clientes de gran valor, verdadeiramente interesados no teu produto. Descarga un kit multimedia de Lifestreet Media desde o seu sitio.\ntags: androidemazápublicidade de xogosipadplataforma de anuncios para móbilespublicidade móbilpublicidade de aplicacións móbiles\nMaio 31, 2012 en 2: 54 PM\nPersoalmente, non me gusta xogar con moitos anuncios porque se cargan máis lentamente que outras aplicacións que poden non ter tantos anuncios. Ten sentido incluír un anuncio en Angry Birds, por exemplo, porque moita xente de varias idades demográficas e idades verá o anuncio doutro xogo ou dunha nova aplicación de motor de busca; non obstante pode que non funcione para todos. Sei que accidentei premendo neles e molesteime de que me redirixise a outro sitio fóra do xogo. É un erro no meu libro.\n1 de xuño de 2012 ás 10:33\nEstou de acordo con Megan, a min tampouco me gustan os xogos coa publicidade porque se cargan máis lentamente. Tampouco me gusta a interrupción, especialmente cando sinto que estou facendo ben e de rol co meu xogo. Pregúntome a eficacia dos anuncios.\nNon obstante, é unha propiedade inmobiliaria de primeira calidade para a publicidade. Ademais, con certos xogos, podes chegar a un público numeroso ou a un público específico. Estamos a ver publicidade en todas partes agora, nos xogos, na bomba de gasolina, no caixeiro automático, etc.\nDec 15, 2014 en 8: 27 AM\nSi, esta é unha boa idea publicitaria, pero a xente á que lle gusta xogar con concentración pode non ser así. Porque anunciar molestándoos mentres xogan ao seu xogo favorito. Mentres xoga aos xogos, a maioría da xente odia a publicidade.


30 de agosto de 2015, 2:47\nUnha vez rematada a celebración litúrxica tódolos asistentes a misa, e algún mais que se animou polo camiño, dirixironse os terreos do campo da igrexa vella para baixo unhas carpas facer a celebración gastronómica.\nTodos deron boa conta das viandas coas que os responsables da parroquia quixeron obsequiar a todos os ferigreses.\nPolbo, empanada, tortilla con viño galego, para rematar cunha exquisita bica, regada, unha vez que xa o Sr. Bispo e o Alcalde abandoaran o recinto, cun licor café que D. Jaime tiña escondido para a ocasión.\nVELADA CUNHA TEMPERATURA EXQUISITA\nA noite discorreu cunha boa temperatura tanto ambiental como de coloquio entre tódolos presentes.\nEn principio as autoridades políticas e eclesiásticas departiron amigablemente, pero pasados uns minutos de protocolo todo o mundo rompeu o protocolo destes casos e departiu amigablemente como se pode apreciar nas instantáneas.\nempanada polbo bica\nMáis efectivos da UME


Esta orde ten por obxecto o establecemento das bases reguladoras e as condicións polas que se rexerá, no ámbito da Comunidade Autónoma de Galicia, a convocatoria pública en réxime de concorrencia non competitiva das axudas e subvencións que están destinadas ao financiamento de accións de fomento de emprego en colaboración coas entidades locais rurais a través da contratación de persoas traballadoras desempregadas para a realización de tarefas relacionadas maioritariamente coa prevención de incendios nas faixas secundarias definidas pola Lei de prevención e defensa contra os incendios forestais de Galicia, como son a planificación preventiva, a valorización forestal, a silvicultura, a limpeza de montes, a xestión da biomasa (código do procedemento TR351G), co obxecto de proporcionarlles a experiencia e práctica profesional necesarias para facilitar a súa inserción laboral.\nPara os grupos de cotización comprendidos entre o 6 e o 10: 13.150 €.\nPoderán ser beneficiarios das axudas e subvencións previstas nesta orde os concellos rurais sempre que dispoñan de capacidade técnica e de xestión suficiente para a execución dos correspondentes proxectos. Considérase concello rural aquel que non conta con ningunha zona densamente poboada a nivel de parroquia (ZDP) segundo a clasificación publicada polo Instituto Galego de Estatística (https://www.ige.eu/web/mostrar_paxina.jsp?paxina=003003001&idioma=gl).\nPara estes efectos, considéranse concellos rurais todos os concellos galegos agás os seguintes: Cambre, A Coruña, Culleredo, Ferrol, Narón, Oleiros, Santiago de Compostela, Lugo, Barbadás, Ourense, Poio, Pontevedra e Vigo.\nf) Someterse ás actuacións de comprobación e control que poidan efectuar a Consellería de Economía, Emprego e Industria e a Inspección de Traballo e Seguridade Social, ás de control financeiro que correspondan á Intervención Xeral da Comunidade Autónoma, ás previstas na lexislación do Tribunal de Contas e do Consello de Contas.\ng) Comunicarlle á Consellería de Economía, Emprego e Industria, nun prazo de 5 días desde que se produzan, aquelas modificacións substantivas que afecten a realización da actividade que vaian desenvolver as persoas contratadas, co obxecto de que poida valorar se o seu carácter produce unha alteración substancial das condicións tidas en conta para a concesión da subvención.\nh) Comunicarlle á Consellería de Economía, Emprego e Industria a obtención doutras subvencións ou axudas para a mesma finalidade, procedentes de calquera outra Administración ou ente público estatal ou internacional.\nOrde do 20 de decembro de 2019 pola que se establecen as bases que regulan as axudas e subvencións para o fomento do emprego no medio rural (Aprol rural) e se procede á súa convocatoria para o exercicio do ano 2020 (código de procedemento TR351G) (DOG nº 18 do 28 de xaneiro de 2020).\nExtracto da Orde do 20 de decembro de 2019 pola que se establecen as bases que regulan as axudas e subvencións para o fomento do emprego no medio rural (Aprol rural) e se procede á súa convocatoria para o exercicio do ano 2020 (código de procedemento TR351G) (DOG nº 18 do 28 de xaneiro de 2020).\nOrde do 18 de febreiro de 2020 pola que se modifica a Orde do 20 de decembro de 2019, pola que se establecen as bases que regulan as axudas e subvencións para o fomento do emprego no medio rural (Aprol rural) e se procede á súa convocatoria para o exercicio do ano 2020 (DOG nº 37 do 24 de febreiro de 2020).\n4. Non axustarse aos termos da convocatoria, así como a ocultación de datos, a súa alteración ou calquera outra manipulación da información, será causa de desestimación da solicitude, sen prexuízo do disposto nos artigos 54 a 56 da Lei 9/2007, do 13 de xuño.\nd) Certificado conxunto da Fegamp e da Xunta de Galicia, expedido con anterioridade ao remate do prazo de presentación de solicitudes, no que se acredite a proposta de habilitación do concello como «Concello Emprendedor-Concello Doing Business» ou diploma no que se acredita como «Concello Emprendedor-Concello Doing Business».\nTodos os trámites administrativos que as persoas interesadas deban realizar durante a tramitación deste procedemento deberán ser realizados electronicamente accedendo á carpeta do cidadán da persoa interesada dispoñible na sede electrónica da Xunta de Galicia https://sede.xunta.gal/portada


Os espazos do festival III: Selección Noroeste nos teatros da cidade | Festival Noroeste Estrella Galicia\n2 Agosto, 2017 gestion\nTanto se es un habitual do Noroeste Estrella Galicia coma se é a túa primeira experiencia, tes que saber que o Festival é todo o que acontece ao aire libre durante os seus seis días de duración: a praia de Riazor, as rúas da cidade, as súas prazas, a xente nos bares, a romaría do domingo… Celebramos que nos encanta a música e facémolo ao mesmo tempo que saboreamos o sol e a boa brisa mariña que chega desde o veciño Atlántico en calquera punto que che atopes da Coruña, convertida por enteira no recinto do festival.\nPero este ano, ademais, para ampliar a oferta destinada aos festivaleiros e festivaleiras máis esixentes, o Noroeste quixo incluír un formato especial a todos eses concertos no exterior: a chamada Selección Noroeste. Recitais en recintos pechados e nas mellores condicións acústicas para gozar comodamente desde a butaca, e cuxas entradas -únicos concertos de pago do festival- pódense conseguir en Ticketea. Con este formato incorpórase tamén un elemento fundamental na cidade que engade ritual e maior intimidade á posta de escena dun espectáculo musical: os seus teatros.\nAdemais de ver a Rosalía y Raül Refree nunha fortaleza do século XVI -o Castelo de Santo Antón-, de admirar a xa de por si orixinal proposta de Aviador Dro nunha praza a carón dun convento do século XV -a praza das Bárbaras- ou de escoitar a Helado Negro nun centro de arte contemporáneo -a Fundación Luis Seoane-, poderás gozar do directo dos artistas, Swans e Rodrigo Leão, nos dous templos dramáticos da cidade: o Teatro Rosalía Castro e o Teatro Colón. Unha ocasión única para coñecer por dentro estes dous históricos e emblemáticos edificios e gozar ao mesmo tempo de artistas internacionais excepcionales.\nPara que non che pille por sorpresa, é bo estar ao tanto do contexto histórico. O primeiro dos teatros da cidade, data de 1838, cando o Concello da Coruña adquiriu un solar dedicado á antiga igrexa de San Jorge. En tres anos, o edificio construído xa tiña nome: Teatro Novo ou Teatro Principal. Tras un incendio en 1867, o edificio tivo que ser reconstruído e en 1909 adoptou o nome actual, Teatro Rosalía Castro, en homenaxe a unha das máis grandes escritoras galegas.\nCase un século máis tarde chegaría a edificación do Teatro Colón. De estilo clasicista, foi deseñado polo arquitecto Jacobo Rodríguez-Losada Trulock en 1945 para sufrir unha remodelación en 2002, aínda que conservando o esquema de teatro á italiana. Se as súas paredes falasen contarían seguramente os detalles de todas aquelas estreas que viñan de Hollywood nos anos 50 e que supuxeron numerosas tardes de entretemento e distracción cinéfila entre os coruñeses e coruñesas.\nMáis de 50 anos despois, a escena non cambiou tanto. Eses mesmos lugares serven de centro de encontro, neste caso musical, para os amantes da cultura e dos espectáculos en directo. Percórrenos un calafrío ao pensar todo o que alí ocorreu ata chegar a hoxe, ao Festival Noroeste Estrella Galicia e aos concertos que ofrecerán Swans (o martes 10 ás 20.30 h no Teatro Rosalía) e Rodrigo Leao (o mércores 9 ás 20.30 h no Teatro Colón). Proba a experimentalo por ti mesmo.